भारत उस वक्त अॉस्ट्रेलियाई के स्कोर से 61 रन पीछे था और उसके 4 विकेट शेष थे। जब पुजारा और साहा की साझेदारी को तोड़ने का कोई रास्ता कंगारू टीम को नहीं दिखा तो उन्होंने स्लेजिंग का सहारा लेना शुरू कर दिया। दिन के दसवें ओवर में अॉस्ट्रेलियाई गेंदबाज जॉश हेजरवुड ने साहा को एक बाउंसर फेंकी। लेकिन साहा शायद इस गेंद को उतने बेहतर तरीके से नहीं खेल पाए, जिसके बाद हेजलवुड ने साहा से रक्षात्मक रवैया छोड़ने को कहा था। इसके जवाब में साहा ने हेजलवुड से कहा कि वह दूसरे छोर पर जाएं और बॉलिंग करें। इसके बाद अंपायर को आकर बीच-बचाव करना पड़ा था।